Na osnovu člana 69., 70. i 72. Zakona o visokom obrazovanju (“Službene novine Kantona Sarajevo”, broj: 36/22.), člana 111., 117. i 118. Statuta Univerziteta u Sarajevu, broj: 01-14-35-1/23 od 26. 7. 2023. godine, Odluke Vijeća Univerziteta u Sarajevu - Filozofskog Fakulteta, broj: 02-01/595 od 26. 12. 2024. godine, Vijeće Univerziteta u Sarajevu - Filozofskog fakulteta *objavljuje*

**KONKURS**

**ZA IZBOR DEKANA**

**UNIVERZITETA U SARAJEVU - FILOZOFSKOG FAKULTETA**

**ZA MANDATNI PERIOD 2025-2029.**

Mandat dekana traje četiri godine sa mogućnošću jednog ponovnog izbora na funkciju dekana.

Kandidat za dekana treba da ispunjava uvjete u skladu sa članom 70. i 72. Zakona o visokom obrazovanju (“Službene novine Kantona Sarajevo”, broj: 36/22.), i članom 117. Statuta Univerziteta u Sarajevu, broj: 01-14-35-1/23 od 26. 7. 2023. godine, i to:

* da je državljanin Bosne i Hercegovine;
* da je zaposlen sa punim radnim vremenom na Univerzitetu u Sarajevu - Filozofskom fakultetu;
* da je član vijeća (članice Univerziteta u Sarajevu) Univerziteta u Sarajevu - Filozofskog fakulteta;
* da je član akademskog osoblja/lice iz reda akademskog osoblja izabran/izabrano u naučno-nastavno zvanje vanrednog ili redovnog profesora (u skladu sa članom 111. stav (2) tačka a) i b) Zakona o visokom obrazovanju (“Službene novine Kantona Sarajevo”, broj: 36/22.)), u radnom odnosu sa punim radnim vremenom na fakultetu Univerziteta na kojem se bira;
* da redovni profesor ispunjava obaveze utvrđene u članu 134. stav (2) Zakona o visokom obrazovanju (“Službene novine Kantona Sarajevo”, broj: 36/22.); (Redovni profesor u naučno-nastavnom zvanju koji u ciklusima od sedam godina nije objavio tri naučna rada u publikacijama u relevantnim naučnim bazama ili jednu knjigu ili bio rukovodilac projekta, kao i demonstrirao izuzetnu sposobnost i doprinos iz člana 112. stav (3) tač. b) i c) Zakona o visokom obrazovanju (“Službene novine Kantona Sarajevo”, broj: 36/22.), ne može biti na rukovodećim pozicijama.)
* da nije osuđivan za krivično djelo ili da se protiv istog ne vodi krivični postupak;
* da ne obavlja funkciju predsjednika ili člana Upravnog odbora Univerziteta u Sarajevu;
* da ne obavlja funkcije u organima izvršne, zakonodavne i sudske vlasti, u političkim strankama, te udruženjima/organizacijama iz oblasti sindikalnog organiziranja, kao i ostale funkcije čije je obnašanje ograničeno posebnim propisima;
* da nije prijevremeno razriješen sa funkcije dekana na način i u postupku utvrđenom Zakonom i Statutom (Kandidat ne može biti biran za dekana u periodu od četiri godine od datuma donošenja odluke o prijevremenom razrješenju.);

Uz prijavu na konkurs zainteresirani kandidati dužni su priložiti:

* Biografiju (CV) datiranu i potpisanu od strane kandidata (štampana i elektronska forma);
* Bibliografiju datiranu i potpisanu od strane kandidata (štampana i elektronska forma);
* Opis naučnog i stručnog rada datiran i potpisan od strane kandidata (štampana i elektronska forma);
* Program rada za mandatni period datiran i potpisan od strane kandidata (štampana i elektronska forma);
* Izvod iz matične knjige rođenih;
* Uvjerenje državljanstvu;
* Odluku o izboru u akademsko zvanje vanrednog ili redovnog profesora (posljednji izbor u naučno-nastavno zvanje);
* Dokaz da redovni profesor ispunjava obaveze utvrđene u članu 134. stav (2) Zakona o visokom obrazovanju (“Službene novine Kantona Sarajevo”, broj: 36/22.);
* Potvrdu da je u radnom odnosu sa punim radnim vremenom na Univerzitetu u Sarajevu - Filozofskom fakultetu;
* Potvrdu da je član Vijeća (članice Univerziteta u Sarajevu) Univerziteta u Sarajevu - Filozofskog fakulteta;
* Ovjerenu izjavu da nije predsjednik ili član Upravnog odbora Univerziteta u Sarajevu od strane nadležene općinske službe ili notara;
* Ovjerenu izjavu da ne obavlja funkcije u organima izvršne, zakonodavne i sudske vlasti, u političkim strankama, te udruženjima/organizacijama iz oblasti sindikalnog organiziranja, kao i ostale funkcije čije je obnašanje ograničeno posebnim propisima od strane nadležene općinske službe ili notara.

Kandidat koji bude izabran dužan je dostaviti:

* Uvjerenje da nije osuđivan za krivično djelo i da se protiv istog ne vodi krivični postupak;
* Ovjerenu Izjavu da se na istog ne odnosi član IX. stav 1. Ustava Bosne i Hercegovine.

Tražena dokumentacija se prilaže u originalu ili ovjerenoj fotokopiji ne starijoj od tri mjeseca.

Konkurs je objavljen u dnevnom listu „Dnevni avaz“, na veb-stranici Fakulteta i veb-stranici Univerziteta u Sarajevu.

Konkurs ostaje otvoren *petnaest* (15) dana od dana objavljivanja.

Prijave sa potrebnom dokumentacijom se dostavljaju putem pošte (preporučeno) na adresu:

Univerzitet u Sarajevu - Filozofski fakultet, Franje Račkog 1, 71 000 Sarajevo

sa naznakom

**„Prijava na konkurs za izbor dekana“ – „ne otvarati“**

Nepotpune i neblagovremene prijave neće se uzimati u razmatranje. Konkursna dokumentacija se neće vraćati.

Napomena: Pojmovi koji se koriste u ovom konkursu a imaju rodno značenje, koriste se neutralno i odnose se jednako na muški i ženski rod.